Josepha Abiertas

Si Josepha Abiertas (1894-1929) sarong Filipinang abogada asin peminista . Siya an pinakaenot na babae na naggradwar na may degree sa Philippine Law School . 

 Buhay 
Si Abiertas namundag sa Capiz sa Filipinas. Igwa siyang nguhod na tugang na lalaki asin sinda nailo kan siya 8 anyos.  Nag-adal siya sa Baptist Home School sa Capiz, pakatapos na buksan ini kan 1904 kan mga misyonero, dangan Capiz High School.  Si Abiertas an nagin valedictorian para sa saiyang klase.

Nagbalyo siya sa Manila tanganing mag-adal sa Philippine Law School asin siya an nagin pinakaenot na babae na nakatapos nin kurso sa abogasiya sa eskwelahan. Mantang nag-aadal, si Abiretas nanggana sa Enot na Taunan na Oratorical Contest na ginibo sa eskwelahan kan 18 Marso 1917.  Siya inako sa bar kan Setyembre 27, 1920,  na may pinakahalangkaw na rating sa eksaminasyon. 

Bilang sarong abogado, si Abiertas nakipaglaban para sa mga deretso kan mga trabahador asin mga deretso kan mga paraoma. Si Abiertas imbuelto man sa pag-adbokasiya para sa pantay na deretso kan mga kababaihan sa Pilipinas, kabali an deretso sa pagboto kan mga kababaihan . Nagsurat siya nin sarong lektura na inaapod na "An Bagong Panahon para sa mga Babae." 

Si Abiertas sarong Baptista,  tagasuporta kan YMCA  asin miyembro kan Women's Christian Temperance Union of Manila. 

Si Abiertas nagadan kan 1929 huli sa tuberkulosis .  

 Pamana 
Pagkagadan niya, an Josepha Abiertas House of Friendship sa Quezon City, na nagsusuporta sa "mga ina na daing agom asin mga aking daing ama" pigtogdas. Saro sa mga kagmukna iyo an social worker asin suffragist na si Josefa Jara Martinez . 

 Toltolan 

 Mga panluwas na sumpay 

 Abiertas House of Friendship and Radiance School, na ipinangaran ki Josepha Abriertas

Category:Mga abogada gikan sa Filipinas